**פרק שני: מים-חומר לחיים**

**המים בגופנו**

**⏴ במבט חדש לכיתה ה**

**היקף יחידת הלימוד:** 2 שיעורים

**עמודים:** 244 - 249

# מטרות

* לתאר את חשיבות המים לתפקוד הגוף.
* לתאר כמה מים יש בגוף והיכן נמצאים המים בגוף .
* לתאר את תכונות המים ואת חשיבותם לגוף.
* לנסח בעיה ופתרון.
* לנתח ניסוי מדעי.

# מהלך השיעור:

## פתיחה

מתחילים בקריאת קטע הפתיחה **מים מים** בעמוד 244 ושואלים:

* מה מתואר בקטע זה?
* איזה צורך קיומי מתואר בקטע זה?
* איזו מערכת מספקת את הצורך הזה?
* מהי החשיבות של המים לגוף?

שאלות אלה מובילות לתובנה אודות הצורך הקיומי של כל היצורים החיים במים.

## התנסות

מבצעים את המשימה **כמה מים יש בגופנו והיכן הם נמצאים?** עמודים 247-246. במשימה התלמידים נדרשים לחשב את כמות המים בגופם (שני שליש ממשקל גופם) וכן את כמות המים בגוף של יאיר (מתוך קטע ההעשרה).

* מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים), לספר הדיגיטלי לפעילות **המים בגופנו (הרחבה)** עמוד 247. פעילות זו היא גרסה דיגיטלית של הפעילות בספר בגרסת נייר.

## המשגה

מבצעים את המשימה **חשיבות המים לקיום הגוף** (עמודים 249-248).במשימה זו התלמידים מתוודעים לשתי תכונות של המים שחשובות לקיום הגוף ותפקודו: זרימה והמסה. כדי להסיק על הקשר בין תכונות המים לתפקידם בגוף, התלמידים מתנסים בהשוואה בין גוף האדם (שאלה 3) לסיפור מקרה. כאן יש גם יישום של שפה טכנולוגית: בעיה, פתרון בעיה.

* צופים בסרטון [**מאזן מים**](https://www.youtube.com/watch?v=XKx7P-xnNhM) ודנים בחשיבות המים לגוף.

## יישום

בשאלות 5-4 בעמוד 249, התלמידים מנתחים ניסוי מדעי ומסיקים ממנו על תכונות המים. במשימה הם נדרשים ליישם מיומנויות של חקר מדעי (אלה המודגשים בשאלות) ולהסיק מהניסוי על חשיבות המים בגוף. אפשר גם לבצע את הניסוי הלכה למעשה בכתה ולערוך תצפית על מה שקורה בשני האגרטלים.

* מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים), לספר הדיגיטלי לפעילות **חשיבות המים בצמח- ניסוי** עמוד 249 . פעילות זו היא גרסה דיגיטלית של הפעילות בספר בגרסת נייר.
* מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים) למשימה **מים – לבריאות!!** התלמידים קוראים קטעי מידע וטבלה ומסיקים מסקנות, מתעדים מידע על הרגלי שתייה ומציגים אותו בלוח כיתתי, משתתפים במשחק טריוויה.
* ועוד באתר [**מבט מקוון**](https://mabatmekuvan.ramot.org/ramot-heb) (מנויים) למשימה (לתלמידים מתקשים), **האם שתיתם מים היום?** (כיתה א). המשימה עוסקת בחשיבות השתייה, מביאה למודעות אודות כמות המים שהם שותים ולשינוי הרגלים.

## סיכום ורפלקציה

* איזה ידע נוסף רכשתי על חשיבות המים שלא ידעתי לפני השיעור?
* כיצד עזרו המיומנויות שהפעלתם להבנת החשיבות של המים בגוף? הסביר/י ותנ/י דוגמה.

חישוב:

השוואה:

ניתוח ניסוי:

* נסח/י משפט אחד או שניים על מה שלמדת בשיעור.